หนูอายุ16-17 ปี สส.173 นน.48 พ่อ สูง 172 แม่ สูง 162 อยากจะถามว่าหนูมีโอกาสสูงได้ถึงเท่าไหร่คะ กังวลมากเลยค่ะ กลัวสูงเกินไป เพราะเป็นคนสูงเร็วมาก ตอนช่วงอายุ13-15 ส่วนสูงหนูมันคงที่อยู่ 170 นึกว่าหยุดสูงแล้ว แต่พอมาวัดอีกทีไม่เลยเลยกังวลว่าจะสูงมากเกินไป เลยอยากปรึกษาค่ะ
สวัสดีค่ะ ส่วนสูงนั้น จะขึ้นอยู่กับพันธุกรรมเป็นหลัก นอกจากนี้ก็จะขึ้นอยู่กับการทานอาหารและการออกกำลังกาย ดังนั้น หากพ่อหรือแม่หรือญาติทางพ่อหรือแม่มีส่วนสูงที่สูงมาก ก็ย่อมจะมีผลที่ทำให้เราสูงมากได้ หรือหากพ่อแม่หรือญาติไม่ได้สูงมาก แต่หากเราออกกำลังกายหรือเล่นกีฬาบางชนิดเป็นประจำ และทานอาหารที่เหมาะสม ก็จะทำให้มีส่วนสูงมากได้สำหรับในผู้หญิง โดยปกติ จะหยุดสูงในช่วงอายุ 16-18 ปี หรือเมื่อมีประจำเดือนมา เพราะผลจากฮอร์โมนจากรังไข่จะไปมีผลต่อฮอร์โมนที่เกี่ยวข้องกับการยืดขยายของกระดูกค่ะ ดังนั้น หากอายุ 17 ปีแล้ว และมีประจำเดือนมาแล้ว ก็ไม่น่าที่จะสูงเพิ่มแล้วค่ะอย่างไรก็ตาม นอกจากมีส่วนสูงที่สูงมากแล้ว หากมีรูปร่างของร่างกายที่ดูใหญ่กว่าปกติด้วย โดยเฉพาะที่ใบหน้า เช่น มีขากรรไกรที่ใหญ่กว่าปกติ กะโหลกใหญ่กว่าปกติ จมูกใหญ่ นิ้วมือและนิ้วเท้ามีขนาดใหญ่ และนิ้วห่างกันมาก รวมถึงมีขนขึ้นเยอะกว่าปกติ มีเสียงแหบหรือเสียงเปลี่ยนแปลงไป มีเหงื่อออกมาก ผิวมัน หยาบกร้าน เป็นต้น ก็จะถือว่าไม่ปกติค่ะ ซึ่งอาจเป็นโรค acromegaly ซึ่งเกิดจากมีเนื้องอกในต่อมใต้สมองที่ผลิตโกรทฮอร์โมน (growth hormone) ออกมามากผิดปกติ ทำให้ร่างกายเจริญเติบโตมากเกินไปและสมส่วน ดังนั้น หากมีลักษณะรูปร่างดังกล่าว ก็ควรไปพบแพทย์เพื่อตรวจค่ะ